**GUVERNUL ROMÂNIEI**

**HOTĂRÂRE**

**pentru modificarea și completarea Normelor metodologice de aplicare a Legii nr. 232/2016 privind industria națională de apărare, precum și pentru modificarea și completarea unor acte normative, aprobate prin Hotărârea Guvernului nr. 611/2017**

În temeiul art. 108 din Constituția României, republicată și al art. 44 din Legea nr. 232/2016 privind industria națională de apărare, precum și pentru modificarea și completarea unor acte normative, cu modificările ulterioare,

**GUVERNUL ROMÂNIEI adoptă prezenta hotărâre:**

**ARTICOL UNIC -** Normele metodologice de aplicare a Legii nr.232/2016 privind industria naţională de apărare, aprobate prin Hotărârea Guvernului nr.611/2017, publicată în Monitorul Oficial al României, Partea I, nr. 720 din 6 septembrie 2017, se modifică şi se completează după cum urmează:

1. **După litera a) a alineatului (2) al articolului 2, se introduc trei noi litere, literele a1) – a3), cu următorul cuprins:**

"a1) să nu aibă antecedente penale**;**

a2) să nu fi întreprins sau să nu fi sprijinit acţiuni de natură penală împotriva ordinii de drept sau acţiuni împotriva securităţii naţionale;

a3) să nu fi încălcat regimul de control al exporturilor, importurilor şi altor operaţiuni cu produse militare sancţionată prin emiterea unei hotărâri judecătoreşti rămasă definitivă privind fapte penale şi să nu fie inclus pe o listă de sancţiuni internaţionale obligatorie pentru România.”

1. **Articolul 2 alineatul (2) litera c) se modifică şi va avea următorul cuprins:**

"c) asociaţii/acţionarii care deţin cel puţin 10% din părţile sociale/acţiuni, precum şi administratorul operatorului economic să nu aibă antecedente penale**;**

**3.După litera c) a alineatului (2) al articolului 2 se introduc teri noi litere, lit. c1), c2) și C3)cu următorul cuprins:**

” c1) asociaţii/acţionarii care deţin cel puţin 10% din părţile sociale/acţiuni, precum şi administratorul operatorului economic, să nu întreprindă/ să nu fi întreprins sau să sprijine/să fi sprijinit acţiuni de natură penală împotriva ordinii de drept sau acţiuni împotriva securităţii naţionale**;**

c2) administratorii operatorului economic să nu fi încălcat regimul de control al exporturilor, importurilor și altor operaţiuni cu produse militare şi să nu fie incluşi pe o listă de sancţiuni internaționale obligatorie pentru România**;**

c3) asociații/acționarii care dețin cel puțin 10% din părțile sociale/acțiuni, precum și administratorii operatorului economic, să nu fie incluși pe o listă de sancțiuni internaționale obligatorii pentru România.”

**4. Articolul 2 alineatul (2) lit. e) se modifică și va avea următorul cuprins:**

"e) să deţină avizul prealabil din partea instituţiilor cu atribuţii din domeniul securităţii naţionale stipulat la art. 6 alin. (5) lit. m) din Legea nr. 232/2016, respectiv Ministerul Apărării Naţionale, Ministerul Afacerilor Interne, Serviciul Român de Informaţii, Serviciul de Informaţii Externe, Serviciul de Telecomunicaţii Speciale, Serviciul de Protecţie şi Pază."

**5. După alineatul (2) al articolului 2, se introduc cinci noi alineate, alineatele (21) - (25), cu următorul cuprins:**

"(21) În vederea verificării îndeplinirii criteriilor prevăzute de art. 2 alin. (2) lit. a3), lit. c2) și lit. c3) , Ministerului Afacerilor Externe analizează, potrivit competenţelor ce îi revin, solicitarea ministerului de resort și**,** în termen de până la 15 zile, comunică acestuia răspunsul.

(22) În cazul în care Ministerul Afacerilor Externe comunică ministerului de resort faptul că nu sunt îndeplinite criteriile prevăzute la art.2 alin.(2) lit. a3), lit. c2) și/sau lit. c3), acesta respinge cererea de autorizare şi notifică operatorul economic despre aceasta.

(23) În situaţiile în care, ulterior, Ministerul Afacerilor Externe obţine date şi informaţii ce relevă apariţia unei situaţii de natură a conduce la neîndeplinirea criteriilor prevăzute de art.2 alin.(2) lit. a3), lit. c2) și/sau lit. c3), comunică ministerului de resort acest fapt, în vederea retragerii autorizării.”

(24) Respingerea cererii de autorizare, respectiv retragerea autorizării, realizate în condiţiile alin. (22) sau (23) nu se motivează.

(25) Atunci când respingerea cererii de autorizare sau retragerea autorizării s-au realizat în condiţiile alin. (22) - (23), operatorul economic poate relua procedura de autorizare numai după împlinirea unui termen de minim 3 ani de la data notificării."

**6. Articolul 2 alin. (3) se modifică şi va avea următorul cuprins:**

"(3) În vederea stabilirii îndeplinirii criteriilor prevăzute de art. 2 alin. (2) lit. a1)**,** a2), c) și c1)**,** ministerul de resort solicită instituţiilor cu atribuţii în domeniul securităţii naţionale eliberarea avizului prealabil, în conformitate cu competențele proprii”.

**7**. **După alineatul (3) al articolului 2, se introduc cinci noi alineate, alineatele (4) - (8), cu următorul cuprins:**

"(4) Instituţiile cu atribuţii în domeniul securităţii naţionale analizează, potrivit competenţelor ce le revin, solicitarea ministerului de resort şi**,** în termen de până la 15 zile, comunică acestuia avizul prevăzut la alin. (3). Avizul are caracter obligatoriu.

(5) În cazul în care una dintre instituţiile prevăzute la alin. (4) comunică ministerului de resort faptul că un criteriu dintre cele prevăzute la art. 2 alin. (2) lit. a1)**,** a2)**,** c) și c1) nu este îndeplinit, acesta respinge cererea de autorizare și notifică operatorul economic despre aceasta.

(6) În situaţiile în care, ulterior autorizării, una dintre instituţiile prevăzute la alin. (4) obţine date şi informaţii ce relevă apariţia unei situaţii de natură a conduce la neîndeplinirea unuia dintre criteriile prevăzute de art. 2 alin. (2) lit. a1), a2), c) și c1), comunică ministerului de resort acest fapt, în vederea retragerii autorizării.

(7) Respingerea cererii de autorizare, respectiv retragerea autorizării, realizate în condiţiile alin. (5) sau (6) nu se motivează.

(8) Atunci când respingerea cererii de autorizare sau, după caz, retragerea autorizării s-a realizat în condiţiile alin. (5) sau (6), operatorul economic poate relua procedura de autorizare numai după împlinirea unui termen de minim 3 ani de la data notificării."

**8.Articolul 3 alineatul (1) lit. c) se modifică şi va avea următorul cuprins:**

“c) copie certificată a actului de proprietate/închiriere/folosinţă din care să rezulte că deţine în mod legal bunuri mobile sau imobile, care fac parte din capacităţile deţinute de operatorul economic definite la art. 3 lit. c) şi/sau d) din Legea nr. 232/2016. Documentele ce au stat la baza închirierii sau folosinţei trebuie să ateste că au fost încheiate cu cel puţin 1 an înainte de data solicitării autorizării şi sunt valabile încă 3 ani după această dată.”

**9. Articolul 3 alineatul (1) lit. d) se modifică şi va avea următorul cuprins:**

„d) consimţământul expres al persoanei interesate cu privire la prelucrarea datelor cu caracter personal de către instituţiile din cadrul FSNA în vederea acordării avizului prealabil.”

**10. După litera d) a alineatului (1) al articolului 3, se introduce o noua litera, litera e) care va avea următorul cuprins:**

„e) declaraţie pe propria răspundere din care sa rezulte identitatea beneficiarilor reali, astfel cum sunt definiţi în Legea nr. 656/2002 pentru prevenirea şi sancţionarea spălării banilor, precum și pentru instituirea unor măsuri de prevenire şi combatere a finanţării terorismului, cu modificările si completările ulterioare.”

**11**. **Articolul 3, alineatul (2) se modifică şi va avea următorul cuprins:**

"(2) Cererile pentru obţinerea autorizaţiei se soluţionează în termen de până la 45 de zile de la data depunerii documentaţiei complete".

**12. Articolul 4 alineatele (1) și (2) se modifică şi vor avea următorul cuprins:**

"(1) În cazul în care cererea de autorizare este respinsă, ministerul de resort comunică solicitantului motivarea, cu excepţia situaţiilor prevăzute la art. 2 alin. (24) şi (7), operatorul economic având posibilitatea reluării procedurii de autorizare.

(2) Ulterior comunicării avizului pozitiv, dar nu mai târziu de termenul prevăzut la art.3 alin (2), ministerul de resort eliberează solicitantului autorizaţia pentru desfăşurarea activităţilor necesare realizării de produse militare, sensibile şi strategice şi/sau serviciilor aferente acestora şi procedează la înscrierea operatorului economic în registru."

**13. După alineatul (2) al articolului 5, se introduce un nou alineat, alineatul (3), cu următorul cuprins:**

„(3) Pentru îndeplinirea obiectivelor prevăzute la art. 2 lit. b) din Legea nr. 232/2016, ministerul de resort transmite instituţiilor din cadrul FSNA, în termen de 45 de zile de la elaborare şi ulterior la solicitarea acestora, în format electronic, securizat, Catalogul de produse specifice industriei naţionale de apărare aşa cum sunt definite la art. 3 lit. e) din Legea nr. 232/2016, şi orice modificare a acestora.”

**PRIM-MINISTRU**

**VASILICA – VIORICA DĂNCILĂ**